ทองคำปิดร่วง 4 ดอลล์
สัญญาทองคำตลาดนิวยอร์กปิดร่วงลง การ เนื่องจากการแข็งค่าของสกุลเงินดอลลาร์ทำให้นักลงทุนลดความต้องการในการถือครองทองคำ
22 ธ.ค. 2554

สัญญาทองคำตลาดนิวยอร์กปิดร่วงลง การ เนื่องจากการแข็งค่าของสกุลเงินดอลลาร์ทำให้นักลงทุนลดความต้องการในการถือครองทองคำ
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 4 ดอลลาร์ หรือ 0.3% ปิดที่ 1,613.6 ดอลลาร์/ออนซ์ หลังจากเคลื่อนตัวในช่วง 1,607.70-1,643.70 ดอลลาร์
ผู้เชี่ยวชาญด้านทองคำ กล่าวว่า สาเหตุหลักที่ทำให้สัญญาทองคำ COMEX ปรับตัวลงมาจากสกุลเงินดอลลาร์สหรัฐที่แข็งค่าขึ้นเกือบ 2% เมื่อเทียบกับ 6 สกุลเงินของประเทศที่เป็นคู่ค้าหลักของสหรัฐ เนื่องจากนักลงทุนมองว่า ดอลลาร์เป็นทางเลือกที่ปลอดภัยในยามที่วิกฤตหนี้ยุโรปยังคงลุกลาม และจากการที่นักลงทุนไม่เชื่อว่าโครงการปล่อยเงินกู้ของธนาคารกลางยุโรป (อีซีบี) จะสามารถแก้ปัญหาหนี้สาธารณะของยุโรปได้
นอกจากนี้ สัญญาทองคำ COMEX ยังได้รับแรงกดดันจากการที่กลุ่มกองทุนเข้ามาเทขายในช่วงปลายปี และจากภาวะสภาพคล่องตึงตัวในตลาดตราสารหนี้ระยะสั้นของยุโรป